Sag C-256/14

Lisboagás GDL – Sociedade Distribuidora de Gás Natural de Lisboa SA

mod

Autoridade Tributária e Aduaneira

(anmodning om præjudiciel afgørelse indgivet af Tribunal Arbitral Tributário (Centro de Arbitragem Administrativa – CAAD))

»Præjudiciel forelæggelse — merværdiafgift (moms) — direktiv 2006/112/EF — artikel 9, artikel 73, artikel 78, stk. 1, litra a), og artikel 79, stk. 1, litra c) — beskatningsgrundlag — medregning af kommunale afgifter for brug af jordbunden, som er betalt af det selskab, der er indehaver af koncessionen til gasdistributionsnettet, i momsgrundlaget for den ydelse, som leveres af dette selskab til det selskab, der varetager markedsføringen af gassen«

Sammendrag – Domstolens dom (Ottende Afdeling) af 11. juni 2015

Præjudicielle spørgsmål — Domstolens kompetence — grænser — den nationale rets kompetence — spørgsmålet, om en præjudiciel forelæggelse er nødvendig, samt de forelagte spørgsmåls relevans — den nationale rets vurdering [Art. 267 TEUF; Domstolens procesreglement, art. 94, litra c)] Harmonisering af afgiftslovgivningerne — det fælles merværdiafgiftssystem — beskatningsgrundlag — ydelse, der leveres af det selskab, der er indehaver af koncessionen til gasdistributionsnettet, til det selskab, der varetager markedsføringen af gassen — afgiftsbeløb, som betales til kommuner af det selskab, der er indehaver af koncessionen, på grund af brugen af disse kommuners offentlige område — omfattet [Rådets direktiv 2006/112, art. 9, stk. 1, art. 73, art. 78, stk. 1, litra a), og art. 79, stk. 1, litra c)]

Jf. afgørelsens tekst. (jf. præmis 24-26) Artikel 9, stk. 1, artikel 73, artikel 78, stk. 1, litra a), og artikel 79, stk. 1, litra c), i direktiv 2006/112 om det fælles merværdiafgiftssystem skal fortolkes således, at afgifter, som betales til kommuner af det selskab, der er indehaver af koncessionen til gasdistributionsnettet, på grund af brugen af disse kommuners offentlige område, og som dernæst overvæltes af dette selskab på et andet selskab, der varetager markedsføringen af gassen, og herefter af det sidstnævnte selskab på de endelige forbrugere, i medfør af dette direktivs artikel 73 skal medregnes i merværdiafgiftsgrundlaget for den ydelse, som leveres af det førstnævnte af disse selskaber til det sidstnævnte. Det er nemlig ikke disse afgifter som sådan, der overvæltes på det selskab, der varetager markedsføringen af gassen, men prisen for brugen af det kommunale offentlige område. Afgiftsbeløbet udgør derfor en del af den modværdi, som det selskab, der er indehaver af koncessionen til gasdistributionsnettet, modtager af det selskab, der varetager markedsføringen af gassen, for sin ydelse, som udgør økonomisk virksomhed som omhandlet i artikel 9, stk. 1, i direktiv 2006/112. (jf. præmis 33, 34 og 38 samt domskonkl.)

Sag C-256/14

Lisboagás GDL – Sociedade Distribuidora de Gás Natural de Lisboa SA

mod

Autoridade Tributária e Aduaneira

(anmodning om præjudiciel afgørelse indgivet af Tribunal Arbitral Tributário (Centro de Arbitragem Administrativa – CAAD))

»Præjudiciel forelæggelse — merværdiafgift (moms) — direktiv 2006/112/EF — artikel 9, artikel 73, artikel 78, stk. 1, litra a), og artikel 79, stk. 1, litra c) — beskatningsgrundlag — medregning af kommunale afgifter for brug af jordbunden, som er betalt af det selskab, der er indehaver af koncessionen til gasdistributionsnettet, i momsgrundlaget for den ydelse, som leveres af dette selskab til det selskab, der varetager markedsføringen af gassen«

Sammendrag – Domstolens dom (Ottende Afdeling) af 11. juni 2015

Præjudicielle spørgsmål – Domstolens kompetence – grænser – den nationale rets kompetence – spørgsmålet, om en præjudiciel forelæggelse er nødvendig, samt de forelagte spørgsmåls relevans – den nationale rets vurdering [Art. 267 TEUF; Domstolens procesreglement, art. 94, litra c)] Harmonisering af afgiftslovgivningerne – det fælles merværdiafgiftssystem – beskatningsgrundlag – ydelse, der leveres af det selskab, der er indehaver af koncessionen til gasdistributionsnettet, til det selskab, der varetager markedsføringen af gassen – afgiftsbeløb, som betales til kommuner af det selskab, der er indehaver af koncessionen, på grund af brugen af disse kommuners offentlige område – omfattet [Rådets direktiv 2006/112, art. 9, stk. 1, art. 73, art. 78, stk. 1, litra a), og art. 79, stk. 1, litra c)]